"กรณ์"เชื่อมือ"ประสาร"บี้ส่วนต่างดอกเบี้ยสำเร็จ
รมว.คลัง มั่นใจว่าที่ผู้ว่า ธปท.คนใหม่บี้ส่วนต่างดอกเบี้ยที่สูงเกินสำเร็จ เพราะเป็นคนแบงก์รู้ไส้ในดี ซึ่งเป็นเหตุผลหนึ่งให้ได้นั่งเก้าอี้ผู้ว่า ธปท. คนใหม่
7 ก.ค. 2553

รมว.คลัง มั่นใจว่าที่ผู้ว่า ธปท.คนใหม่บี้ส่วนต่างดอกเบี้ยที่สูงเกินสำเร็จ เพราะเป็นคนแบงก์รู้ไส้ในดี ซึ่งเป็นเหตุผลหนึ่งให้ได้นั่งเก้าอี้ผู้ว่า ธปท. คนใหม่
นายกรณ์ จาติกวณิช รมว.คลัง กล่าวว่า ธนาคารแห่งประเทศไทย (ธปท.) มีหน้าที่ดูแลส่วนต่างดอกเบี้ยเงินกู้เงินฝากว่ามีที่มาที่ไปอย่างไร มีอัตราที่สูงเกินไปหรือไม่ ต้องมีการแยกดูตามขนาดลูกค้า ที่การปล่อยกู้รายมใหญ่มีอัตราดอกเบี้ยต่ำมีความเสี่ยงน้อย ทำให้ปัญหาส่วนต่างดอกเบี้ยในส่วนนี้ไม่มาก
แต่ในส่วนที่เป็นห่วงคือส่วนต่างดอกเบี้ยเงินกู้กับเงินฝากที่ธนาคารปล่อยกู้ให้ผู้ประกอบการขนาดเล็กหรือประชาชน ซึ่งตรงนี้ได้ฝากเรื่องไว้กับนางธาริษา วัฒนเกส ผู้ว่าการ ธปท. คนปัจจุบัน นายประสาร ไตรรัตนวรกุล ผู้ว่า ธปท.คนใหม่ ให้ช่วยศึกษาเร่งด่วน ซึ่งนายกรัฐมนตรีได้ฝากเรื่องนี้กับผู้ว่า ธปท. คนใหม่แล้ว น่าจะเป็นเรื่องที่ต้องรีบเข้ามาพิจารณา
"ผมคิดว่าผู้ว่า ธปท.คนใหม่รู้ดีว่าในส่วนของธนาคารทำกำไรอย่างไร มีต้นทุนแท้จริงอย่างไรในการให้บริการประชาชน และเป็น 1 ในสาเหตุที่ผมเลือดนายประสาร มีความเหมาะสมที่สุดในการเข้ามาเป็นผู้ว่า ธปท. เพราะท่านรู้และเข้าใจดีในการทำงานของธนาคารพาณิชย์ และได้มีการคุยกันเบื้องต้นแล้วว่าอะไรทำได้บ้าง และอะไรที่ควรทำบ้าง" นายกรณ์ กล่าว
นายกรณ์ กล่าวว่า การดูแลส่วนต่างดอกเบี้ยรวมไปถึงดอกเบี้ยบัตรเครดิต ที่จะมีการพลักดันกฎหมายที่ผ่านการพิจารณา ครม. ที่จะมาดูแลผู้บริโภค และมีกฎกติกาที่ชัดเจนทั้งผู้ออกบัตร ผู้รับบัตร และผู้ใช้บัตร รวมถึงมีความชัดเจนในการกำกับดูแลอำหน้านาจที่ของ ธปท. และคลัง ที่จะเข้าไปดู หน้าที่ของผู้ว่า ธปท.คนใหม่ ที่ต้องเข้ามาดูแลเรื่องส่วนต่างดอกเบี้ย เรื่องนโยบายที่เหมาะสมกับอัตราแลกเปลี่ยน เรื่องการประสานงานกับหน่วยงานอื่นๆ ของรัฐ ในการดูแลพี่น้องประชาชน และโครงสร้างเศรษฐกิจโดยรวม อย่างไรก็แล้วแต่การทำงานของรัฐบาลกับธปท. จะเป็นแนวทางที่ใช้มาตลอด 1 ปี ครึ่ง รัฐบาลเคารพความเป็นอิสระของ ธปท.ภาระกิจของ ธปท.การรักษาเสถียรภาพทางเศรษฐกิจระยะยาว การรักษาโอกาสการเติบโตทางเศรษฐกิจ